Ła fémena l'è on dei do sesi intełe spèsie che dòpara ła riprodusion sesuada. Ła fémena produs nome che gameti femeniłi. La se recognosse par deposision dei ovi, fora ma anca drénto al'ùtero, come che càpita inte i mamìfari, dove che la òspita la fiolada par el perìodo ciamà graviansa. Le mazori difarense in anatomia e fisiologia respeto al màscolo, le gira intorno a la funsion fondamentale de butare al mondo e créssare i fioli, basta pensare a la presensa de le mamele inte le done. Inte i mamìferi, la fémena se recognosse anca par el patrimonio genètico che el ga, normalmente, do copie de cromosoma X. Łe parti anatòmeghe destinae al scopo reprodutivo le xe ciamae aparato genitale. De sòłito ła fémena vien indicada col simboło ♀, che l'è na rapresentasion stiłixada de ła Vènere che tien suxo on spècio.